“Avatar Re-Release” Menampilkan Babak Pasca Kredit Berserta Kejutan Menjelang Debut “Avatar: The Way Of Water
Dengan Avatar ditayangkan semula di pawagam di seluruh dunia, media sosial heboh dengan berita mengenai babak pasca kredit dan kejutan yang membuatkan peminat terus berada di kerusi panggung wayang semata-mata untuk menonton babak baharu itu.  Filem ini tidak memaparkan adegan pasca kredit pada tahun 2009, dan pada waktu itu, adegan-adegan pasca kredit masih belum menjadi kewajiban pada setiap filem. Dalam tayangan semula pada tahun ini, penonton bukan sahaja digoda dengan Avatar: The Way of Water, tetapi juga berpeluang melihat rakaman terbaru dari sekual yang akan datang.  Bukan itu sahaja, dilaporkan bahawa babak-babak kejutan itu berbeza sama sekali, bergantung pada jenis pawagam dan lokasi pawagam tersebut. Dalam erti kata lain, setiap pawagam memaparkan babak kejutan yang berbeza, dan ini bukan sahaja mencipta keterujaan peminat untuk menantikan filem seterusnya, tetapi juga menggalakkan penonton untuk menonton filem tayangan semula itu lebih dari sekali.  Maklum balas peminat setakat ini sangat positif, bagaimanapun, dan ini pastinya cara yang menyeronokkan untuk membangkitkan keterujaan terhadap Avatar: The Way of Water. Ditulis dan diarahkan oleh James Cameron, Avatar dibintangi Sam Worthington, Zoe Saldaña, Stephen Lang, Michelle Rodriguez, dan Sigourney Weaver. Filem ini diterbitkan oleh James Cameron dan Jon Landau, dan telah dicalonkan dalam sembilan kategori Anugerah Akademi, termasuk Gambar Terbaik dan Pengarah Terbaik. Avatar memenangi tiga Oscar untuk Sinematografi Terbaik, Reka Bentuk Pengeluaran dan Kesan Visual. Untuk membangkitkan selera penonton, Disney/20th Century Studios telah menayangkan semula Avatar bermula semalam di seluruh dunia termasuklah Malaysia. Filem sekuel, Avatar: The Way of Water, akan tiba di pawagam seluruh dunia pada 16 Disember 2022. #Avatar returns to the big screen tomorrow 💙Get tickets now: https://t.co/DBwU6bEHeB pic.twitter.com/YriltEywjv— Avatar (@officialavatar) September 22, 2022 #Avatar returns to the big screen tomorrow 💙Get tickets now: https://t.co/DBwU6bEHeB pic.twitter.com/YriltEywjv— Avatar (@officialavatar) September 22, 2022 #Avatar returns to the big screen tomorrow 💙Get tickets now: https://t.co/DBwU6bEHeB pic.twitter.com/YriltEywjv